AQเผยสัญญาณหนี้กรุงไทยราบรื่น เห็นพ้องเลื่อนอ่านคำพิพากษาไป 28 ก.ย.60
AQ เผยสัญญาณเจรจาหนี้กรุงไทยราบรื่น เห็นพ้องเลื่อนอ่านคำพิพากษาไป 28 ก.ย.60
31 ก.ค. 2560

บริษัท เอคิว เอสเตท จำกัด (มหาชน) หรือ AQ รายงานต่อตลาดหลักทรัพย์แห่งประเทศไทย (กลต.) เมื่อวันที่ 27 กรกฎาคม 2560 เรื่องความคืบหน้าในคดีแพ่งของบริษัท โกลเด้น เทคโนโลยี อินดัสเทรียลพาร์ค จำกัด กับ ธนาคารกรุงไทย ว่าทนายความของบริษัท โกลเด้นฯ ได้ยื่นคำร้องขอเลื่อนการอ่านคำพิพากษา อ้างว่า บริษัท โกลเด้นฯ และ AQ เดิมมีภาระหนี้ตามคำพิพากษาในดีหมายเลขแดงที่ อม.55/2558 ของศาลฎีกาแผนกคดีอาญาของผู้ดำรงตำแหน่งนักทางการเมือง ซึ่งเป็นหนี้จำนวนเดียวกัน
โดยผู้บริหารของบริษัทโกลเด้นฯ และผู้บริหาร AQ ได้ร่วมกันเจรจาและตกลงประนีประนอมโดยบรรลุข้อตกลงในการเจรจาประนีประนอมยอมความกันแล้ว เพียงแต่รอการทำสัญญาปรับโครงสร้างหนี้ในการผ่อนชำระหนี้ตามคำพิพากษาในคดีนี้เท่านั้น
ทั้งนี้ผู้บริหารของธนาคารกรุงไทย (โจทก์) ตกลงร่วมกันที่จะขอเลื่อนกำหนดอ่านคำพิพากษาของศาลออกไปอีกหนึ่งนัดเพื่อให้การปรับโครงสร้างหนี้เป็นไปอย่างราบรื่น ศาลพิเคราะห์แล้วเห็นว่าจำเลยที่ 1 มีความประสงค์ที่จะประนีประนอมยอมความกับโจทก์ จึงเห็นสมควรอนุญาตให้เลื่อนคดีโดยนัดฟังคำพิพากษาในวันที่ 28 กันยายน 2560
อย่างไรก็ตาม แม้การอ่านคำพิพากษาของศาลจะเลื่อนออกไป แต่ไม่ก่อให้เกิดผลกระทบอะไรกับการการดำเนินงานของบริษัทหรือการกลับมาซื้อขายอีกครั้ง ซึ่งบริษัทฯยืนยืนว่ามีสัญญาณดีให้เห็น หลังจากการเข้าเจรจาหลายครั้งกับธนาคารกรุงไทย จึงทำให้บริษัทฯตั้งทีมพิเศษขึ้นมาเพื่อศึกษาข้อมูลเรื่องที่ดิน 4,300 ไร่ ว่าควรจะพัฒนาไปในทิศทางใด หรือพัฒนาร่วมกับใครดีเพื่อให้เกิดประโยชน์สูงสุด
 